Café Society

Café Society on vuonna 2016 ensi-iltansa saanut Woody Allenin käsikirjoittama ja ohjaama yhdysvaltalainen draamakomediaelokuva. Sen pääosia esittävät Jesse Eisenberg, Kristen Stewart, Blake Lively, Steve Carell, Jeannie Berlin, Parker Posey, Corey Stoll ja Ken Stott. Elokuva sai ensi-iltansa Cannesin elokuvajuhlilla 11. toukokuuta 2016.

Juoni 
1930-luvun Yhdysvalloissa Bobby (Eisenberg) on juutalaisnuorukainen, joka saapuu Hollywoodiin toiveenaan ura elokuva-alalla. Hän ihastuu filmiagenttinsa ja enonsa sievään sihteeriin (Stewart) ja saa myös vastakaikua, mutta moni muu asia aiheuttaa päänvaivaa.

Arvioita 
Turun Sanomien Päivi Valotien mielestä Café Society on taattua ja kovin tuttua Allenia, yllätyksetön ohjaajansa välityö, josta on silti helppo pitää. ”Häpeämättömän nostalginen ja romanttinen sekä sujuvasti etenevä draamakomedia vie kuin varkain mukanaan.”

Lähteet

Aiheesta muualla 
 

Vuoden 2016 yhdysvaltalaiset elokuvat 
Woody Allenin ohjaamat elokuvat
Woody Allenin käsikirjoittamat elokuvat
Yhdysvaltalaiset romanttiset draamakomediaelokuvat
1930-luvulle sijoittuvat elokuvat